### NN 152/2024 (24.12.2024.), Pravilnik o izmjenama i dopunama Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova

HRVATSKA AGENCIJA ZA NADZOR FINANCIJSKIH USLUGA

2532

Na temelju članka 91. stavka 10. Zakona o obveznim mirovinskim fondovima (»Narodne novine« broj 19/14, 93/15, 64/18, 115/18, 58/20 i 156/23), Hrvatska agencija za nadzor financijskih usluga na sjednici Upravnog vijeća održanoj 19. prosinca 2024. godine donosi

PRAVILNIK

O IZMJENAMA I DOPUNAMA PRAVILNIKA O POSTUPANJU SREDIŠNJEG REGISTRA OSIGURANIKA I MIROVINSKIH DRUŠTAVA PREMA ČLANOVIMA OBVEZNIH MIROVINSKIH FONDOVA

Članak 1.

U Pravilniku o postupanju Središnjeg registra osiguranika i mirovinskih društava prema članovima obveznih mirovinskih fondova (»Narodne novine« broj 60/14, 135/15, 86/18, 56/19, 91/19) članak 2. stavak 2. mijenja se i glasi:

»(2) Hanfa će do 15. siječnja svake godine odrediti za svaku kategoriju obveznih mirovinskih fondova mirovinsko društvo koje je ostvarilo najveći prinos prilagođen riziku u protekloj godini, usporedbom prinosa prilagođenog riziku za mirovinske fondove određene kategorije koristeći sljedeću formulu:

![](/files/_web/sluzbeni-dio/2024/133171/images/20760.jpg)

gdje je:

VOJt vrijednost obračunske jedinice na 31. prosinca u prethodnoj kalendarskoj godini,

VOJt-3 vrijednost obračunske jedinice na 31. prosinca u kalendarskoj godini koja tri godine prethodi prethodnoj kalendarskoj godini,

![](/files/_web/sluzbeni-dio/2024/133171/images/20755.jpg)

pri čemu je:

![](/files/_web/sluzbeni-dio/2024/133171/images/20746.jpg)

i je i-ti dan u razdoblju od (uključujući i) 1. siječnja u kalendarskoj godini koja dvije godine prethodi prethodnoj kalendarskoj godini do (uključujući i) 31. prosinca u prethodnoj kalendarskoj godini, pri čemu se u obzir ne uzimaju subote i nedjelje u promatranom razdoblju, osim u slučajevima kad je 31. prosinca prethodne kalendarske godine i/ili 31. prosinca u kalendarskoj godini koja tri godine prethodi prethodnoj kalendarskoj godini subota ili nedjelja,

rp(j) je manji od ili jednak 5. percentilu svih r(i) ,

m je broj svih prinosa koji su manji od ili jednaki 5. percentilu svih r(i).

Najveći prinos prilagođen riziku za određenu kategoriju ostvarilo je mirovinsko društvo koje upravlja mirovinskim fondom koji ima najveći izračunati prinos mirovinskog fonda prilagođen riziku (μ) u slučaju kad postoji barem jedan mirovinski fond čiji je prinos (r) pozitivan. Iznimno, u slučaju da su svi prinosi fondova (r) iste kategorije negativni, smatra se da je najbolji fond u toj kategoriji onaj čiji je prinos (r) najmanje negativan.

REGOS će dobivene izračune za prethodnu godinu primjenjivati pri raspodjeli od 1. veljače tekuće godine do 31. siječnja sljedeće godine.«

Članak 2.

(1) Hanfa će prvi put koristiti formulu iz stavka 1. ovoga Pravilnika prilikom određivanja obveznih mirovinskih fondova svake kategorije koji su ostvarili najveći prinos prilagođen riziku u 2024. godini.

(2) Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-03/01

Urbroj: 326-01-70-72-24-27

Zagreb, 19. prosinca 2024.

Predsjednik
 Upravnog vijeća
 dr. sc. Ante Žigman, v. r.